Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 438

10. Módszertani ajánlások Mozgóképi szövegek feldolgozása egyéni vagy különböző csoportos formákban kreatív gyakorlatok segítségével vagy megbeszélés útján történik. Műsorelemzés, műsortervezés, műsorok és médiaesemények hatáselemzése az egyik fő terepe. Az audiovizuális ábrázolás eszközeinek tanulmányozása pl. képsorozatok, mozgókép-szekvenciák megtervezésével, illetve elkészítésével, storyboard (képes–illusztrált forgatókönyv/forgatókönyvvázlat) elkészítése, megvilágítási kísérletek, kommentár, illetve hangalámondás készítése. Tanulói referátumok, kiselőadások készítése pl. televízió-nézési, illetve fogyasztói szokásokról, alkotókról, művelődéstörténeti ismeretekről. A hosszabb időszakra tervezett projektfeladatok, projektmunkák különféle tevékenységi formákban jelenhetnek meg (pl. adatgyűjtés, sajtóanyagok, illetve különféle műsorok rendszerezése és feldolgozása, esettanulmány készítése, „osztályújság”, fotósorozat, riport, videoetűd megterezése, illetve kivitelezése). A médiaismeret kreatív részének fontos eleme lehet a helyi médiával való együttműködés, az abban való tevékeny részvétel. Ez olyan lehetőséget teremt, mely valóságos terep, mégis lehetőséget ad a kísérletezésre. A munka menetének rögzítése fontos eszköz lehet a problémák tudatosításában, a fogalmi absztrakciós gondolkozás fejlesztésében. Az egyes audiovizuális eszközök használatának elsajátítása a rendelkezésre álló technikai lehetőségektől függően. Részvétel a hálózati kommunikációban, multimédia-eszközök használatának begyakorlása. 2006/79/II. szám TÁNC KERETTANTERV A SZAKISKOLÁK 9–10. ÉVFOLYAMA SZÁMÁRA

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes